Ministru kabineta noteikumu projekta

„Noteikumi par Latvijas būvnormatīvu LBN 201-10 „Būvju ugunsdrošība””

sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums |  Būvniecības likuma 2.panta ceturtā daļa nosaka, ka Būvniecības likuma izpildei Ministru kabinets izdod Vispārīgos būvnoteikumus, būvnormatīvus un citus normatīvos aktus.  |
|  2. |  Pašreizējā situācija un problēmas |  Pašreiz spēkā ir Latvijas būvnormatīvs LBN 201-07 „Būvju ugunsdrošība”, kas apstiprināts ar Ministru kabineta 2007.gada 11.decembra noteikumiem Nr.866. Aktuālo būvniecības problēmu risināšanai, piemēram ēku renovācijai (siltināšanai) tas ir neparocīgs lietošanai, tajā izvirzītās prasības dažkārt nav funkcionālas un prasības neviennozīmīgas, ne vienmēr piemērojamas aktuāliem tehniskiem risinājumiem. |
|  3. |  Saistītie politikas ietekmes novērtējumi un pētījumi | Nav attiecināms |
|  4. |  Tiesiskā regulējuma mērķis un būtība |  Būvnormatīvs izvirza minimālās ugunsdrošības prasības būvēm - jaunbūvēm, renovējamām un rekonstruējamām. Būvnormatīva teksts strukturēts būvprojektēšanas tehnoloģiskā secībā tā, lai lietotājam (projektētājam) būtu ērti to lietot. Ugunsdrošības funkcionālās prasības izvirzītas balstoties uz Valsts ugunsdzēsības un glābšanas dienesta tehnisko nodrošinājumu, kas tiek piemērots, veicot glābšanas darbus, nosakot par kritēriju būves augstākā stāva grīdas līmeni metros. Noteikumu projekts attiecas uz visa veida būvēm, kas norādītas būvnormatīva 5.punktā. Noteikumu projekts detalizē minimālās ugunsdrošības prasības, kas izriet no Eiropas Padomes 1998.gada 21.decembra direktīvas 89/106/EEK „Par dalībvalstu normatīvo un administratīvo aktu tuvināšanu attiecībā uz būvizstrādājumiem” I. pielikuma un kas jāievēro, projektējot un būvējot jaunbūvējamas, renovējamas, rekonstruējamas un restaurējamas būves un to konstruktīvos elementus. Būvnormatīvs noteiks būtiskās ugunsdrošības prasības, kas izriet no būvju plānojuma, nosaka prasības būvkonstrukciju un pielietojamo būvizstrādājumu reakcijai uz ugunsiedarbību, prasības būvkonstrukciju nestspējas nodrošināšanai ugunsgrēka un sprādziena gadījumos atkarībā no būves izmantošanas veida un iespējamās ugunsslodzes, prasības evakuācijas ceļiem un to apzīmēšanai, minimālās prasības ugunsgrēka signalizācijas, ugunsaizsardzības un zibensaizsardzības sistēmu ierīkošanai.  |
|  5. |  Projekta izstrādē iesaistītās institūcijas |  Ar Ekonomikas ministrijas 2009. gada 6. aprīļa rīkojumu Nr.147 tika izveidota darba grupa Latvijas būvnormatīva LBN 201-07 „Būvju ugunsdrošība” grozījumu projekta sagatavošanai. Darba grupā tika iesaistīti Iekšlietu ministrijas, Valsts Ugunsdzēsības un glābšanas dienesta, Ugunsdrošības un civilās aizsardzības koledžas, Latvijas Būvinženieru savienības, Latvijas Arhitektu savienības, Latvijas Ugunsdzēsības asociācijas, Rīgas Būvvaldes, Latvijas būvmateriālu ražotāju asociācijas, kā arī standartizācijas tehnisko komiteju pārstāvji.  |
|  6. |  Iemesli, kādēļ netika nodrošināta sabiedrības līdzdalība | Nav |
|  7. |  Cita informācija |   Nav |

|  |
| --- |
|  II. Tiesību akta projekta ietekme uz sabiedrību |
|  1. |  Sabiedrības mērķgrupa |   Noteikumu projekta tiesiskais regulējums attiecas uz būvniecības procesā iesaistītām fiziskām un juridiskām personām būvprojektēšanas un būvdarbu veikšanas stadijās. |
|  2. |  Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Būvnormatīva prasību izpilde būs jāuzrauga:- pašvaldību būvvaldēm;- Valsts Ugunsdzēsības un glābšanas dienestam. * Būvnormatīva prasības būs saistošas būvniecības ieceres īstenotājiem (pasūtītājiem). Netieši būvnormatīva prasības var skart jebkuru personu (fizisku vai juridisku) kā ugunsdrošības ierobežojumi būvniecībā.
 |
|  3. |  Tiesiskā regulējuma finansiālā ietekme |  Varētu nedaudz samazināties būvprojektēšanas izmaksas. |
|  4. |  Tiesiskā regulējuma nefinansiālā ietekme |  Atvieglos arhitektu un būvinženieru kā būvprojektu izstrādātāju darbu, jo būvnormatīva prasības būs loģiskākas un funkcionālākas, salīdzinot ar pašreiz spēkā esošo regulējumu. |
|  5. |  Administratīvās procedūras raksturojums |  Būvnormatīva lietotājam administratīvais slogs samazinās, jo pašlaik spēkā esošo Ministru kabineta 2007. gada 11. decembra noteikumu Nr.866 „Noteikumi par Latvijas būvnormatīvu LBN 201-07 „Būvju ugunsdrošība” 2.pielikumā noteikto standartu skaits – 102, kas bija nepieciešams iegādāties, lai iepazīties ar šo standartu prasībām, bet LBN 201-10 projektā atsauces ir tikai uz 8 obligāti piemērojamiem standartiem, no kuriem 5 ir klasifikācijas standarti, kā arī būvnormatīva prasības būs funkcionālākas un loģiskākas. |
|  6. |  Administratīvo izmaksu monetārs novērtējums |  Nav attiecināms |
|  7. |  Cita informācija |  Nav |

|  |
| --- |
|  IV. Tiesību akta projekta ietekme uz spēkā esošo tiesību normu sistēmu |
|  1. |  Nepieciešamie saistītie tiesību aktu projekti |  Papildus normatīvie akti nav jāizdod. |
|  2. |  Cita informācija |  Līdz ar normatīvā akta spēkā stāšanos spēku zaudēs Ministru kabineta 2007. gada 11. decembra noteikumi Nr.866 „Noteikumi par Latvijas būvnormatīvu LBN 201-07 „Būvju ugunsdrošība””, izņemot noteikumu projektā minētos gadījumus: – būvprojekti, kuri noteiktā kārtībā akceptēti vai iesniegti akceptam līdz 2011.gada 31.jūlijam un kuru tehniskie risinājumi atbilst attiecīgajā laikposmā spēkā esošo normatīvo aktu prasībām, nav jāpārstrādā atbilstoši LBN 201-10 prasībām. – būvprojektus, kuri izstrādāti, pamatojoties uz plānošanas un arhitektūras uzdevumiem, kas izsniegti līdz 2011.gada 31.jūlijam var nepārstrādāt atbilstoši LBN 201-10 prasībām. |

|  |
| --- |
|  V. Tiesību akta projekta atbilstība Latvijas Republikas starptautiskajām saistībām |
|  1. |  Saistības pret Eiropas Savienību |  Normatīvā akta projekts ietver prasības, kas izriet no Eiropas Komisijas 2000.gada 8.februāra lēmuma 2000/147/EK, ar ko noteikta būvizstrādājumu ugunsdrošības klasifikācijas sistēma un apzīmējumi: ugunsnoturības pakāpe, ugunsizturība un ugunsreakcija. |
|  2. |  Citas starptautiskās saistības | Pienākums ieviest Eiropas Standartizācijas komitejas CEN standartus Latvijas Nacionālo standartu statusā. |
|  3. |  Cita informācija | Nav |

|  |
| --- |
|  1.tabulaTiesību akta projekta atbilstība ES tiesību aktiem |
|  Attiecīgā ES tiesību akta datums, numurs un nosaukums |  Aizpilda, ja ar projektu tiek pārņemts vai ieviests vairāk nekā viens ES tiesību akts – jānorāda tā pati informācija, kas prasīta instrukcijas 55.1.apakšpunktā un jau tikusi norādīta arī V sadaļas 1.punkta ietvaros |
|   Nav attiecināms, jo –netiek pārņemtas vairāk kā viena tiesību akta normas |

|  |
| --- |
|  2.tabulaAr tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiemPasākumi šo saistību izpildei |
|  Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums |  Nav attiecināms |
|   Nav attiecināms |
| **VI. Sabiedrības līdzdalība un šīs līdzdalības rezultāti** |
|  1. |  Sabiedrības informēšana par projekta izstrādes uzsākšanu |  Ar Ekonomikas ministrijas 2008.gada 19.decembra vēstuli nozares asociācijas tika informētas par noteikumu projekta izstrādes nepieciešamību, pamatojumu un uzsākšanu, nosūtot uzaicinājumu iesaistīties darba grupā Latvijas būvnormatīva LBN 201-07 „Būvju ugunsdrošība” grozījumu projekta sagatavošanai. |
|  2. |  Sabiedrības līdzdalība projekta izstrādē | Anotācijas I sadaļas 5.punktā minētās darba grupas ietvaros ar piesaistītajām sabiedrības grupām tika apspriests izstrādātais noteikumu projekts, precizēts un papildināts atbilstoši pārstāvju paustajiem priekšlikumiem un iebildumiem. |
|  3. |  Sabiedrības līdzdalības rezultāti |  Ņemot vērā atsevišķu sociālo partneru pretrunīgās intereses, visas tās izpildīt neizdevās (dažu interesēs bija noteikumu prasības pastiprināt, dažu – prasības pazemināt). Tomēr par normatīvā akta projektu tika panākts konsenss. |
|  4. |  Saeimas un ekspertu līdzdalība |  Nepiedalījās |
|  5. |  Cita informācija |  Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Iekšlietu ministrijas Valsts Ugunsdzēsības un glābšanas dienests, pašvaldību būvvaldes. |
|  2. |  Projekta izpildes ietekme uz pārvaldes funkcijām |  Būtiski neietekmēs, bet nedaudz samazinās administratīvo slogu, jo būvnormatīva prasības būs loģiskākas un funkcionālākas,salīdzinot ar pašreiz spēkā esošo regulējumu. |
|  3. |  Projekta izpildes ietekme uz pārvaldes institucionālo struktūru.Jaunu institūciju izveide |  Valsts un pašvaldību pārvaldes institucionālo struktūru neietekmēs. Jaunu institūciju izveide nav nepieciešama. |
|  4. |  Projekta izpildes ietekme uz pārvaldes institucionālo struktūru.Esošu institūciju likvidācija |  Valsts un pašvaldību pārvaldes institucionālo struktūru neietekmēs. Neviena no esošām institūcijām nav jālikvidē. |
|  5. |  Projekta izpildes ietekme uz pārvaldes institucionālo struktūru.Esošu institūciju reorganizācija | Valsts un pašvaldību pārvaldes institucionālo struktūru neietekmēs. Neviena no esošām institūcijām nav jāreorganizē. |
|  6. |  Cita informācija |  Nav |

Anotācijas III.sadaļa – nav attiecināms.

Ministrs A.Kampars

Vīza:

Valsts sekretārs J.Pūce

11.02.2011. 9:22

E.Bučinska,

67013032, Elga.Bucinska@em.gov.lv